# Általános információk:

**Tanterv:** Építészmérnöki osztatlan Mesterképzési Szak,

Építőművész alapképzési szak, Építészmérnöki alapkézési szak

Ipari termék- és formatervező mérnök alapképzési szak

**Tantárgy neve: SZÍN ÉS FÉNYELMÉLET.**

**Tantárgy kódja:** EPE345MNEM, EPB350MNIT

**Szemeszter:** 2

**Kreditek száma:** 3

**A heti órák elosztása:** 0/3/0

**Értékelés:** félévközi jegy (f)

**Előfeltételek: Tervezési stúdió 1.**

Tantárgy felelős: Dr. Krámli Márta, adjunktus

Iroda: 7624 Magyarország, Pécs, Boszorkány u. 2. B-3374

E-mail: kramli.marta@mik.pte.hu

Munkahelyi telefon: +36 72 503 650 / 23899

Oktatók: Dr. Németh Pál, egyetemi docens

Iroda: 7624 Magyarország, Pécs, Boszorkány u. 2. C012

E-mail:  [nemeth.pal@mik.pte.hu](mailto:nemeth.pal@mik.pte.hu)

Munkahelyi telefon:

Dr. Krámli Márta, adjunktus

Iroda: 7624 Magyarország, Pécs, Boszorkány u. 2. B-3374

E-mail: kramli.marta@mik.pte.hu

Munkahelyi telefon: +36 72 503 650 / 23899

## Tárgyleírás

A kurzus gyakorlati feladatokon keresztül lehetőséget kíván nyújtani a színek alkalmazásának alapvető szabályaira, objektív és szubjektív tulajdonságainak megismerésére.

A kurzus nagyvonalakban áttekinti a színlátás fiziológiáját, a színek és a fény mibenlétét, fizikáját. Betekintést nyújt a színhasználat, a színpreferenciák kulturális változásába, a színszimbolika, a színek pszichés hatásának, a színkomponálás alapjaiba. Az előadásokat gyakorlati feladatok kísérik, melyek segítségével a hallgatók megtapasztalhatják, kipróbálhatják az elméleti ismeretek egy-egy aspektusát, A gyakorlati feladatok lehetőséget kívánnak nyújtani a színalkalmazás alapvető szabályainak, a színek objektív és szubjektív tulajdonságainak megismerésére

## Oktatás célja

A kurzus alapvető célja színtani alapfogalmak megismertetése, a színek harmóniájának, forma és térérzet befolyásoló hatásának feltárása.

Cél továbbá a hallgatók színlátásának, a színek iránti érzékenységének, vizuális kultúrájának fejlesztése.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A tantárgy vizsgamunka bemutatásával zárul.

A félév során az elméleti ismeretek elsajátításáról egy zárthelyi dolgozaton adnak számot a hallgatók. A zárthelyi dolgozat sikeres teljesítése a vizsgára bocsátás feltétele. A ZH javítására a dolgozat írását követő héten van lehetőség.

A vizsgamunka egy színes környezet, színinstalláció, fényfestés tervezése, kivitelezése.

**A félév végi jegy kialakítása pontrendszerben történik. A megszerezhető maximális pontszám 100 pont**

**Zárthelyi dolgozat : 25 pont**

**Vizsgamunka: 75 pont**

**Az értékelés szempontjai**

**-Elméleti ismeretek helyes alkalmazása**

**-Ötletesség**

**-A vizsgamunka kapcsolódása a kurzus tematikájához**

**-A kivitelezés minősége**

**Megszerezhető maximum pont** **100p**

**A maximális pontszámon felül adható 15 plusz pont a kiemelkedő teljesítményért.**

|  |  |  |  |  |  |
| --- | --- | --- | --- | --- | --- |
| Grade: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Performance in % | 85%-100% | 70%-84% | 55%-69% | 40%-55% | 0-39% |

## Kötelező irodalom

Johannes Itten (2002): *A színek művészete.* Göncöl Kiadó, Budapest. ISBN 963 9183 33 4 Tudásközpont

R. Török Mária (2014): *A szín mindennapi életünk környezetkultúrájában*. TERC, Budapest. ISBN 978 615 5445 03 3 Tudásközpont

Nemcsics Antal (2004): *Színdinamika. Színes környezet tervezése*. Akadémiai Kiadó, Budapest. ISBN 9789630580274 Tudásközpont

Oktatói jegyzet és segédlet. Teams feltöltés, Jegyzetbolt.

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

A kurzus során minden órát egy rövid színkompozíciós gyakorlat indít el, melyet elméleti bevezető követ. Az előadást követő gyakorlati feladat az előadásban elhangzott ismerethez kapcsolódó színkeverési, komponálási és egyéb színtani kísérlet. Az órákon folyamatos konzultáció mellett egyéni munka folyik, ahol a hallgatók korrektúrát, folyamatos visszajelzést kapnak az oktatótól és egymástól.

Az otthoni feladatok lehetővé teszik az órán elsajátított ismeretek, készségek és képességek elmélyítését.

A vizsgamunka értékelésének szempontjai

A felhasznált színtani ismeretek összetettsége.

Kivitelezés minősége.

* Eredetiség és szellemesség

## Program heti bontásban

|  |  |  |  |
| --- | --- | --- | --- |
| **Hét** | **Előadás témája** |  | **Gyakorlat témája** |
| 1.hét | Tematika és követelményrendszer megbeszélése, szükséges anyagok és eszközök listájának kiadása. |  |  |
| 2. hét: | A látás kialakulása, az emberi szem felépítése. Az emberi látás mechanizmusa. | R. Török Oktatói jegyzet | Bevezető kreatív gyakorlat: üzenet színnel. |
| 3. hét: | A szín fogalma. Additív és szubtraktív színkeverés. | Nemcsics  Oktatói jegyzet | Színkorong készítés additív színkeveréshez. Színsor festés és összetétel felismerés |
| 4. hét: | Színdinamikai alapismeretek. | Vendégelőadó előadása, workshop | Színkompozíció festése |
| 5. hét: | A kontrasztok: mennyiségi, minőségi, komplementer és szimultán kontraszt. | Nemcsics, Itten  Oktatói jegyzet | Színkompozíció festése kontraszttal.  Színkompozíció festése komplementer kontraszttal. Szimultán kontraszt létrehozása és ellensúlyozása |
| 6. hét | Színszimbolika, színek jelentése, pszichés hatása. | Itten  Oktatói jegyzet | Színélmény, színes manipuláció, szín és funkció összhangja, ellentéte. Gyűjtési feladat. |
| 7. hét: | Színpreferencia. | Itten  Nemcsics  R. Török  Oktatói jegyzet | Kompozíció festése különböző szempontok szerint nagy méretben. |
| 8. hét | Szín és anyag | Itten  Oktatói jegyzet | . Installáció tervezése |
| 9. hét | Tavaszi szünet |  |  |
| 10. hét | Zárthelyi dolgozat |  |  |
| 11. hét | Konzultáció |  | Installáció tervezése |
| 12. hét | Konzultáció |  | Installáció tervezése |
| 13. hét | Konzultáció |  |  |
| 14. hét: | Konzultáció |  |  |
| 15. hét | Vizsgamunka bemutatása |  |  |
|  |  |  |  |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

dr.Krámli Márta

tantárgyfelelős

Pécs, 2023.02.04.